बैफोर जाथायखौ लानानै बिग्रायारि हान्जाया फैगौ उदांस्रि सानखौ बयखट खालामगोन होन्ना बुङो ।गोसोखां बिलाइ जमा होखांनायनि उनाव आफादनि दैदेनगिरिफोरा रेल होबथाग्रा बिग्रायारिफोरखौ रेल लामानिफ्राय थांनो बिथोन होबायमोन नाथाय आयेन बेरेखा खामानि मावनायलाय पुलिसा लावटी सिबनो गोनां जादों आरो राबार बुलेटजों गोजौआव गावगारनो गोनां जादों होन्ना खौरां मोन्नाय जायो ।बिथांमोनहा बुङोदि,फैगौ  2019  माइथायनि लख' सभानि बिसायखथिआव भट' होनायनिफ्राय जानगाराव थागोन आरो बि.जे.पि सरकारा जुदि  2019  माइथायनि सिगां राजबंसि हारिनो आसाम सरकार आरो मिरु सरकारा ST बिमुंनि दाबिखौ गनायनानै लाया अब्ला " No ST No Vote " मुं लानानै धरनाफोरखौ होलांबाय थागोन होन्ना धमखि होयो ।गनायजाथावै ST आरो आलादा राज्यो कामाटापुरनि दाबिफोरखौ लानानै कछ राजबंसि हारिआ गोबाव समनिफ्रायनो मिरु सरकारनि खाथिआव दाबि खालामबोगासिनो दं ।